นายกฯยันรับมือหุ้นตกทั่วโลกได้
นายกรัฐมนตรี&nbsp; ไม่หวั่น หุ้นตกทั่วโลก ยืนยัน สามารถรับมือได้&nbsp;
6 ก.พ. 2553

นายกรัฐมนตรี  ไม่หวั่น หุ้นตกทั่วโลก ยืนยัน สามารถรับมือได้  
นายอภิสิทธิ์ เวชชาชีวะ นายกรัฐมนตรี กล่าวถึงกรณีที่ตลาดหุ้นทั่วโลกตกลงอย่างมากโดยมีสาเหตุจากวิกฤตหนี้ของยุโรปที่อาจลุกลามไปทั่วโลกเหมือนวิกฤตเศรษฐกิจของสหรัฐอเมริกาว่า ความห่วงใยของยุโรป-สหรัฐอเมริกาจะเป็นเรื่องธนาคารและสถาบันการเงินเพราะมีความจำเป็นต้องปรับตัว  รวมทั้งจีนที่มีบางมาตรการที่ดูแลไม่ให้เศรษฐกิจร้อนแรงเกินไป จริงๆแล้วตนคิดว่าควรกลับไปดูเมื่อปีที่แล้วด้วยว่าตลาดทุนคือตลาดหุ้นเพิ่มขึ้นมาสูงมาก หลายตลาดเพิ่ม 60-80 เปอร์เซ็นต์ก็มี ฉะนั้นก็อาจมีการปรับตัวและเป็นเรื่องปกติ แต่การที่ประเทศต่างๆมีมาตรการและทำให้โดนมองว่าทำให้อัตราการเติบโตทางเศรษฐกิจลดลง แต่ตนไม่ได้มองในแง่ลบ เพราะมองว่าเป็นปัญหาที่ประเทศเหล่านั้นมีความจำเป็นต้องดำเนินการและดีกว่าการที่ไม่ดำเนินการ 
ส่วนวิกฤตเศรษฐกิจในยุโรปที่กำลังก่อตัวขึ้นและอาจลุกลามเหมือนวิกฤตเศรษฐกิจของสหรัฐอเมริกา นายอภิสิทธิ์ กล่าวว่า   เราไม่ประมาทและยังมีความเชื่อว่าโดยภาพรวมและการมีกลไก การประสานงาน การทำความเข้าใจ เเม้กระทั่งระดับระหว่างประเทศนั้นน่าจะรับมือได้